Crida a la solidaritat: Ajuda per a municipis afectats per la DANA
01 de novembre de 2024

L'Ajuntament de Xirivella organitza un dispositiu d'ajuda per a fer costat als municipis més afectats pel temporal, una de les pitjors catàstrofes que es recorden a la regió. Ens emociona veure la gran resposta de solidaritat de la nostra ciutadania: ja hem rebut nombrosos avisos de veïns, associacions i col·lectius que se sumen a aquesta causa per a prestar la seua ajuda. Gràcies a tots per la vostra generositat!

Punt de recollida: Centre Jove

Horari: del divendres 1 al diumenge 3 de novembre: 10.00 a 14.00

A partir del dilluns 4 de novembre, l'horari pot variar en funció de les necessitats.

Es necessiten els següents productes:

\-Aliments no peribles (conserves, menjar preparat que no necessita #escalfar, galetes, pa de motle)

\- Llet i menjar per a bebés

\- Aigua embotellada

\- Articles de neteja i higiene personal (compreses, bolquers per a bebés i adults )

Per favor, eviteu envasos de cristall o productes que necessiten obrir. Les zones afectades no compten amb subministraments ni facilitats per a cuinar o refrigerar aliments, per la qual cosa és important ajustar-se a aquesta llista.

Gràcies per mostrar una vegada més la força i ​​solidaritat de Xirivella en moments tan difícils.